Vahase

Vahase saar on 72 hektari suurune ja ligi tuhande aasta vanune pikliku kujuga saar Saare maakonnas Saaremaa vallas Abruka küla alal Abrukast 200 meetrit läänes. Vahasele saab Abrukalt läbi mere jalgsi.

Nimi
Saart on esmamainitud 1645 kui Wahaso, 1798 on saart nimetatud Wahha Soo. Marja Kallasmaa: "Saaremaa kohanimed I". Eesti Keele Instituut 1996

Loodus
pisi|left|Vahase hiidrahnud
Vahase saarel asub kaks hiidrahnu (Vahase saare hiidrahn I ja Vahase saare hiidrahn II), mis muistendi järgi on mälestus Suurest Tõllust või taevast visatud kivist. Samuti ei välista vanarahvas pikselöögi võimalust.

Vahase mets on väike, kuid liigirikas: leidub kadakat, tamme ja mändi. Saart katab valdavalt lookadastik, kuid leidub ka aruniitu.

Ajalugu
Saarel asub Vahase talu, mille rajas Abrukalt saarele asunud Peeter Tool. Hoone on ehitatud Teise maailmasõja eel. Kirjanik Albert Uustulnd rajas saarele Kadaka talu. Enne Teist maailmasõda asus saarel ka Sääre talu.

Vahase saarest kirjutas Albert Uustulnd oma romaanis "Tuulte tallermaa". Peeter Tooli poega Karlat on meenutanud näitleja Maria Klenskaja Vikerraadio sarjas "Üks lugu".Maria Klenskaja: "Üks lugu." ERR. Samuti on Vahase elanikud meenutanud raadios oma elu. KESKÖÖPROGRAMM. Kahekesi üksikul saarel. ERR.

Saarel asub Vahase tulepaak.

Vaata ka
Vahase suurkivi
Vahase tulepaak
Sääreots
Tõuga säär
Vahasenina

Viited

Välislingid
 Oliver Rand: "Eestis saab ainsa saarena välja üürida Vahase saart" Meie Maa, 30. juuni 2008
Abruka talud. Abruka Muuseumi Seltsi leht.

Kategooria:Liivi lahe saared
Kategooria:Saaremaa valla saared